**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2017. december 7-I RENDES ÜLÉSÉRŐL.**

 **Határozatok:**

 **59/2017. (XII. 07.)**

 **60/2017. (XII. 07.)**

 **61/2017. (XII. 07.)**

 **Rendelet:**

 **14/2017. (XII.20.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2017. december 7-i rendes üléséről.

Jelen vannak: Tóth Istvánné polgármester, Bogár István, Dormán Jenő, Patakiné Sümegi Mária Erzsébet, Sipos László, Simon Viktória, Vizlendvai László képviselők,Fazekas István jegyző, Darabos Balázsné jegyzőkönyvvezető.

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Patakiné Sümegi Mária Erzsébet képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre:

1./ Reklámok, reklámhordozók elhelyezéséről szóló rendelet elfogadása

 Előadó: Tóth István Jánosné polgármester

2./ Zalamenti és Őrségi Önkormányzatok Szociális és Gyermekjóléti Társulása

 társulási megállapodás módosítása

 Előadó: Tóth István Jánosné polgármester

3./ Egyéb ügyek

**Zárt ülés:**

4./ Polgármester beszámolója a polgármesteri hatáskörben hozott döntésekről

 Előadó: Tóth István Jánosné polgármester

A napirendi javaslatot a képviselőtestület egyhangúlag elfogadta.

1./ Reklámok, reklámhordozók elhelyezéséről szóló rendelet elfogadása

 Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth István Jánosné polgármester elmondta, hogy a rendelet-tervezetet a képviselőtestület tagjai megkapták. Kérte, hogy a tervezetnek megfelelően hozza meg döntését a képviselőtestület.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő rendeletet alkotta:

**Teskánd Község Önkormányzata 14/2017.(XII.20.) önkormányzati rendelete**

/ Reklámok, reklámhordozók elhelyezéséről szóló rendelet a jegyzőkönyv melléklete./

2./ Zalamenti és Őrségi Önkormányzatok Szociális és Gyermekjóléti Társulása társulási megállapodás módosítása

Előadó: Tóth István Jánosné polgármester

Tóth István Jánosné polgármester elmondta, hogy a társulási megállapodás módosítására egyes tagok kilépése miatt van szükség. Javasolta, hogy a társulási megállapodás megállapodását a képviselőtestület fogadja el.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 59/2017. (XII. 07.) számú határozata**

Teskánd Község Önkormányzat Képviselőtestülete a Zalamenti és Őrségi Önkormányzatok Szociális és Gyermekjóléti Társulása társulási megállapodás módosítását elfogadja.

Felhatalmazza a polgármestert a módosított társulási megállapodás aláírására.

3./ Zalaegerszeg és Térsége Többcélú Kistérségi Társulás megszüntetés

 Előadó: Tóth István Jánosné polgármester

Tóth István Jánosné polgármester elmondta, hogy a Többcélú Kistérségi Társulás 2017. december 31. napjával megszűnik, a megszüntetésről szóló határozatot minden tagönkormányzat meg kell hozni.

Szavazásra került sor, amelynek eredményeként a képviselőtestület egyhangúlag / 7 igen szavazattal/ a következő határozatot hozta:

**Teskánd Község Önkormányzata 60/2017.(XII. 07.) számú határozata**

Teskánd Község Önkormányzat Képviselőtestülete Zalaegerszeg és Térsége Többcélú Kistérségi Társulás megszüntetését és megszüntető megállapodást elfogadja.

Felhatalmazza a polgármestert a megszüntető megállapodás aláírására.

4./ Egyéb ügyek

Dr. Erdélyi Gábor birtokvédelmi ügye

Tóth István Jánosné polgármester ismertette a birtokvédelmi ügyben hozott határozatot. Véleménye szerint a birtokvédelmet kérőnek kárt nem okoznak, azóta az árok meghosszabbításra került. Azzal, hogy a másik oldalra átvezetik a megadott határidőig a vizet, másoknak sokkal nagyobb kárt okoznának. Javasolta, hogy a hozott döntést fellebbezzék meg.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 61/2017. (XII. 07.) számú határozata**

Teskánd Község Önkormányzat Képviselőtestülete Dr. Erdélyi Gábor birtokvédelmi ügyében hozott határozatot megfellebbezi.

Hó eltakarítási munkákra szerződés kötés

Tóth István Jánosné polgármester elmondta, hogy a hó eltakarítási munkákra 1 éves szerződést kötöttek az elmúlt évben. A Telekes-Ép Kft. az idei évre is megküldte az ajánlatát, amelyet ismertetett. Javasolta, hogy az ajánlatot fogadják el.

Szavazásra került sor, amelynek eredményeként a képviselőtestület egyhangúlag / 7 igen szavazattal/ a következő határozatot hozta:

**Teskánd Község Önkormányzata 62/2017. (XII. 07.) számú határozata**

Teskánd Község Önkormányzat Képviselőtestülete – az adott árajánlat alapján – szerződést köt a Telekes-Ép Kft-vel a település hó eltakarítási munkáira.

Németh András belvízelvezetési ügye

Tóth István Jánosné polgármester elmondta, hogy Németh Andrástól a vételi ajánlatra vonatkozóan olyan választ kapott, hogy a képviselőtestület kérelmét kéri ez ügyben ügyvéddel és szakértővel egyeztet. A Zala Megyei Kormányhivatal is kért tájékoztatást az ügyről, amelyre az írt választ ismertetett.

Étkezési térítési díj javaslat

Tóth Istvánné polgármester ismertette az Atroplusz Kft. étkezési díj megállapítására vonatkozó javaslatát. Javasolta, hogy ezt gondolják át és a következő ülésen hozzanak erről döntést.

Tóth István Jánosné polgármester elmondta, hogy a plébánossal beszélt a régi templom hasznosítása kapcsán. Olyan információt kapott, hogy Valdor Alapítványi Óvoda céljára érdeklődnének iránta. Az tudott, hogy ingyenes bérletbe az egyház nem egyezett bele, az önkormányzat pedig nem tudja megvásárolni az ingatlant.

Elmondta, hogy december 21-én 18 órakor az iskolában lesz a karácsonyváró ünnepség, utána pedig a postánál a forraltborozás és szalonna sütés.

Patakiné Sümegi Mária Erzsébet az iskolát fenntartó Hottó és Babosdöbréte Önkormányzatok tartozása kapcsán milyen döntés született?

Tóth István Jánosné polgármester a Legfelsőbb Bíróság az önkormányzat keresetét elutasította, arra hivatkozással, hogy a költségvetés elfogadásakor kellett volna ezt kérni.

Patakiné Sümegi Mária Erzsébet milyen megállapodás van ezekkel a településekkel az óvodába és bölcsődébe járó gyermekek tekintetében?

Tóth István Jánosné megállapodás nincs, feladat ellátási szerződést ők Zalaszentgyörggyel kötöttek.

Patakiné Sümegi Mária Erzsébet tárgyalni kellene Babosdöbréte újonnan megválasztott polgármesterével erről.

A következő 4./ napirendi pontot a képviselőtestület zárt ülés keretében tárgyalta.

 Kmf.

Tóth István Jánosné Fazekas István

 polgármester jegyző

 Bogár István Patakiné Sümegi Mária Erzsébet

 jegyzőkönyv-hitelesítők